a)

kopējā nostājā iekļāva šādus 35 grozījumus pilnībā, daļēji vai pēc būtības: Apsvērumi: 1. grozījums (1. apsvērums (jauns)) un 10. grozījums (19. apsvērums): šos grozījumus daļēji iekļāva 10. apsvēruma pēdējā teikumā, kurš attiecas uz uzturvielu aprakstiem un to izmantošanas nosacījumiem. Apsvērumā konkrēti atsaucas uz dažādiem ēšanas paradumiem un tradīcijām, kā arī uz to, ka atsevišķiem produktiem var būt liela nozīme vispārējā uzturā. 2. grozījums (3.a apsvērums (jauns)): šo grozījumu daļēji iekļāva 4. apsvērumā, kurā precizē, ka regulu nebūtu jāpiemēro norādēm nekomerciālajā saziņā, piemēram, sabiedrības veselības iestāžu un struktūru sniegtajām uztura pamatnostādnēm vai ieteikumiem, vai nekomerciālai informācijai un saziņai presē, kā arī zinātniskajās publikācijās. 4. grozījums (7. apsvērums): pieņemts pēc būtības un daļēji iekļauts 11. apsvērumā. Tajā jo īpaši precizē, ka Komisijai, sagatavojot uzturvielu aprakstus un ar tiem saistītos īstenošanas pasākumus, vajadzētu ņemt vērā Eiropas Pārtikas nekaitīguma iestādes atzinumu. 6. grozījums (13. apsvērums) un 7. grozījums (15. apsvērums): tos iekļāva 20. un 23. apsvērumā, attiecīgi mazliet mainot formulējumu. 8. grozījums (16. apsvērums): šo grozījumu daļēji un pēc būtības iekļāva kopējās nostājas 24. apsvērumā un 13. pantā. Padome uzskatīja, ka, lai arī vajadzētu aizliegt, kā to paredzēja sākotnējā priekšlikumā, jebkādas norādes par svara zaudēšanas ātrumu vai lielumu, tās norādes, kurās atsaucas uz svara samazināšanu, svara kontroli vai ar uzturu uzņemtās enerģijas samazināšanu, varētu izmantot, ja tās ir pamatotas ar vispārpieņemtiem zinātniskiem datiem un labi saprotamas vidusmēra patērētājam. 9. grozījums (17. apsvērums): to daļēji pieņēma un iekļāva 25. apsvērumā. 12. grozījums (22. apsvērums): to iekļāva 30. apsvērumā, mazliet mainot formulējumu. 14. grozījums (26. apsvērums): tā pirmo daļu pieņēma un iekļāva 33. apsvērumā. Panti 16. grozījums (1. panta 2. punkts): šo grozījumu daļēji iekļāva 1. panta 2. punktā, bet Padome nevar piekrist ierosinājumam, ka regulu nepiemēros attiecībā uz neiesaiņotiem produktiem, augļiem un dārzeņiem 17. grozījums (1. panta 3.a punkts (jauns)): to daļēji iekļāva 1. panta 4. punktā. 20. un 21. grozījums (2. panta 1. punkts): tos pilnībā iekļāva 2. pantā. 26. un 27. grozījums (3. panta 2. punkta a) un c) apakšpunkts): tos pilnībā iekļāva 3. pantā. 28. grozījums (3. panta 2. punkta da) apakšpunkts (jauns)): tā pirmo daļu atspoguļoja 3. panta otrā ievilkuma c) punktā, bet otrās daļas būtību pārņēma d) punktā. 30. grozījums (5. panta 1. punkta a) apakšpunkts): grozījuma pirmo daļu iekļāva 5. panta 1. punkta a) apakšpunktā. 31., 32. un 33. grozījums (5. panta 1. punkta b), c) un d) apakšpunkts): šos grozījumus iekļāva pilnībā, kā bija ierosināts. 36. grozījums (7. pants): šā grozījuma pirmo daļu iekļāva 10. apsvērumā. Atsauci uz uztura bagātinātājiem un Direktīvu 2002/46/EK (kurā paredz, cita starpā, ka norādītie uzturvielu vai citu vielu daudzumi saistās ar produkta daudzumiem, kas uz marķējuma ieteikti ikdienas patēriņam) var atrast 7. panta trešajā daļā. 41. un 91. grozījums (11. panta virsraksts): tie ir pilnībā iekļauti, kā bija ierosināts. 42. grozījums (11. panta 1. punkts): šo grozījumu daļēji un pēc būtības iekļāva kopējā nostājā. Konkrēti, dažas veselīguma norādes, kuru lietošanu bija sākotnēji ierosināts ierobežot saskaņā ar 11. pantu (konkrēti, sākotnējā priekšlikuma 1. punkta a), b), c) (daļēji), d) (daļēji) apakšpunkts), pārvietoja no šā panta, un pašlaik tās ir minētas gan 10. panta 3. punktā (saskaņā ar kuru tās var izmantot, ievērojot īpašus nosacījumus), 11. pantā (kurā paredzēts, ka, ja nav attiecīgu Kopienas noteikumu, var piemērot valsts noteikumus), gan 13. panta 1. punkta b) un c) apakšpunktā, kuros noteikts, ka tās var iekļaut veselīguma norāžu sarakstā, ja tās ir pamatotas ar vispārpieņemtiem zinātniskiem datiem un labi saprotamas vidusmēra patērētājam. 43. un 93. grozījums (11. panta 2. punkts): šos grozījumus pieņēma pēc būtības un iekļāva 10. panta 4. punktā. 44. grozījums (12. panta 1. punkts): šo grozījumu iekļāva daļēji — attiecībā uz termina “normālas” svītrošanu 13. panta 1. punktā, kā arī attiecībā uz vajadzību pienācīgi pamatot norādi 13. panta 2. punktā, kurā paredzēts, ka jāatsaucas uz attiecīgiem zinātniskiem pamatojumiem. 45. grozījums (12. panta 2. punkta pirmā daļa): to iekļāva daļēji un pēc būtības 13. panta 5. punktā, sakarā ar ko ir iespējams veselīguma norādes iekļaut apstiprinātajā sarakstā pēc atļaujas pieteikuma, ko iesniedz ieinteresētās puses. 50. grozījums (14. panta 2. punkta b) apakšpunkts): to pilnībā iekļāva 15. panta 3. punkta b) apakšpunktā. 51. grozījums (14. panta 2. punkta e) apakšpunkts): to pieņēma daļēji, īpaši — svītrot pienākumu nodrošināt ierosinātās norādes formulējumu visās Kopienas valodās. Attiecībā uz ilustratīviem paraugiem mazajiem un vidējiem uzņēmumiem, jāuzsver, ka 15. panta 4. punktā ir paredzēts izstrādāt īstenošanas noteikumus 15. panta piemērošanai, tostarp noteikumus par pieteikuma sagatavošanu un noformēšanu. Turklāt 15. panta 5. punktā paredzēts, ka pirms regulas piemērošanas dienas Iestāde publicē sīki izstrādātas pamatnostādnes kā palīdzību pieteikuma iesniedzējiem. 57. grozījums (15. panta 1. punkts): to iekļāva daļēji — attiecībā uz laikposmu, kad Iestādei jāsniedz atzinums — tas ir pagarināts līdz sešiem mēnešiem. 61. grozījums (15. panta 4. punkta c) apakšpunkts): to pieņēma principā — svītroja atsauci uz visām Kopienas valodām, kā to ierosināja grozījumā. 62. grozījums (15. panta 4.a punkts (jauns)): to pieņēma daļēji un principā. Kopējās nostājas 16. panta 6. punktā ir konkrēti noteikts, ka 30 dienās pēc Iestādes atzinuma publicēšanas pieteikuma iesniedzējs var iesniegt Komisijai atsauksmes par to. 17. panta 1. punktā ir paredzēts, ka Komisija, pieņemot lēmuma projektu, ņem vērā Iestādes atzinumu un citus vērā ņemamus faktorus, kas attiecas uz izskatāmo jautājumu. 72. grozījums (26. pants): to, kas attiecas uz pārejas posma pasākumiem, kurus piemēro produktiem, kas jau ir laisti tirgū, un jau izmantotām veselīguma norādēm, lielā mērā un pēc būtības pieņēma. Jaunais 27. pants pašlaik ir pilnībā veltīts piemērojamiem pārejas posma pasākumiem, tostarp attiecībā uz pārtikas produktiem, kas jau ir laisti tirgū, produktiem ar preču zīmēm vai zīmoliem, kuri pastāvēja jau pirms 2005. gada 1. janvāra, un pašreizējām uzturvērtības un veselīguma norādēm;